ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms war nl id id pl id id id id id ms id id en id ms ms ms ms ms id ms id ms ms en en en id id id ms id id id id ms ms id id ms id id ms ms ms ms id id id id ms id ms ms id id ms id id ms ms en en en en en en id id id id id en id id jv ms id id it es id id en id ms ms ms ms ms ms
Penyakit Talasemia: Tip Untuk Kekal Sihat Dan Jalani Hidup Berkualiti
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Usah Risau, Pesakit Talasemia Boleh Kekal Sihat! Ikuti 5 Tip Ini Untuk Kawal Penyakit Anda!
Ditulis oleh Fatin Zahra Disemak pada 28/09/2020
Disemak secara perubatan oleh Panel Perubatan Hello Doktor
Talasemia merupakan sejenis penyakit yang mempengaruhi pembentukan hemoglobin dalam darah. Keadaan kekurangan hemoglobin ini boleh menyebabkan pesakit talasemia menghidap anemia dan sukar untuk kekal sihat.
Ini akan mengakibatkan pesakit rasa penat, lemah dan sesak nafas.
Ada dua jenis talasemia yang anda perlu tahu:
Alpha talasemia: Gen protein alpha globin hilang atau bermutasi
Beta talasemia: Kerosakan pada gen yang mempengaruhi pembuatan protein beta globin.
Pesakit yang mewarisi gen talasemia daripada kedua-dua orang ibu bapa akan menghidap talasemia major.
Jika pesakit hanya mendapat gen penyakit ini daripada ibu ataupun bapa, talasemia yang dihidapi ialah talasemia minor.
Disebabkan penyakit ini merupakan penyakit keturunan, sukar untuk anda mengelak daripada menghidap talasemia jika ibu bapa anda juga menghidap penyakit yang sama.
Namun, pesakit talasemia boleh hidup dengan sihat seperti orang lain jika mereka boleh mengurus penyakit mereka dengan baik.
Sebagai contoh, pesakit talasemia boleh mengambil vaksin, makan makanan yang berkhasiat, dan bersenam untuk mengurangkan kesan sampingan yang dialami.
1. Pesakit talasemia perlu ambil vaksinasi
Vaksinasi merupakan salah satu langkah yang boleh pesakit talasemia ambil untuk mencegah pelbagai jenis jangkitan.
Individu yang menghidap talasemia perlulah mengambil vaksin yang disarankan seperti vaksin HPV, BCG, hepatitis A, hepatitis B dan lain-lain, termasuklah vaksinasi untuk virus demam selesema.
Pesakit talasemia yang mempunyai risiko tinggi untuk beberapa jenis jangkitan perlu melakukan vaksinasi mengikut jadual, lebih-lebih lagi pesakit talasemia yang telah menjalani pembedahan untuk membuang organ limpa (splenectomy).
Sebagai contoh, mereka patut mengambil vaksin:
Haemophilus influenzae type b (Hib).
Pesakit yang telah melakukan splenectomy juga perlu sentiasa membawa antibiotik ke mana sahaja mereka pergi. Antibiotik ini penting jika pesakit perlukan ubat segera jika mengalami demam ataupun gigitan binatang.
2. Amalkan diet rendah zat besi
Pesakit talasemia mungkin perlu amalkan diet kurang zat besi. Sebagai contoh, zat besi banyak terkandung dalam makanan seperti daging merah, ikan dan beberapa jenis sayur-sayuran seperti bayam.
Selain itu, elakkan juga makanan yang boleh mengganggu penyerapan zat besi seperti produk tenusu, teh (seperti teh hitam), kopi, dan produk berasaskan soya.
Mengikut standard penjagaan pesakit talasemia oleh Children’s Hospital & Research Center, Oakland:
Pesakit yang tidak melakukan transfusi digalakkan untuk mengamalkan pemakanan yang rendah zat besi.
Pesakit yang melakukan transfusi pula tidak perlu mengamalkan diet rendah zat besi. Diet sebegini tidak perlu dan mungkin akan mengurangkan kualiti hidup pesakit.
Oleh itu, individu yang menghidap talasemia perlulah berbincang dengan doktor sama ada mereka perlu kurangkan jumlah zat besi dalam diet harian ataupun tidak. Semua ini bergantung kepada keadaan pesakit talasemia.
3. Pilih makanan kaya dengan kalsium dan vitamin D
Pesakit talasemia digalakkan untuk mengamalkan diet yang mengandungi kalsium dan vitamin D yang mencukupi. Sebagai contoh, pesakit boleh lebihkan makanan seperti susu, keju, dan kubis keriting (kale) dalam diet seharian.
Selain itu, pesakit juga boleh memilih makanan yang diperkaya dengan vitamin D seperti susu, salmon dan sardin.
Walau bagaimanapun, sukar untuk pesakit mendapat vitamin D yang secukupnya melalui pemakanan. Oleh itu, pesakit talasemia mungkin perlukan suplemen tambahan untuk mendapatkan vitamin D yang mencukupi.
4. Lakukan senaman untuk kekal sihat
Walaupun individu yang menghidap talasemia sukar untuk melakukan senaman berat, pesakit masih boleh lakukan senaman yang lebih ringan seperti berbasikal, berjoging dan berjalan.
Selain itu, pesakit talasemia yang mengalami masalah sendi pula boleh lakukan senaman lain seperti yoga ataupun berenang.
Tidak ada sebab yang menghalang pesakit talasemia daripada melakukan aktiviti fizikal.
Namun, pesakit yang mempunyai masalah kesihatan lain seperti sakit jantung ataupun osteoporosis perlulah lebih berhati-hati ketika bersenam.
5. Hubungan sihat kurangkan tekanan perasaan
Semua orang memerlukan hubungan yang sihat tidak kiralah bersama pasangan, ahli keluarga ataupun rakan sekerja.
Pesakit talasemia dapat menghadapi penyakit mereka dengan lebih mudah jika dibantu oleh rakan-rakan dan ahli keluarga.
Mereka juga lebih mudah untuk mengatasi tekanan perasaan jika dikelilingi oleh ahli keluarga yang sentiasa menyokong mereka.
Selain itu, pesakit talasemia juga tidak perlu takut untuk menjalankan hubungan romantik.
Walau bagaimanapun, jika anda mempunyai talasemia, pastikan anda berbincang terlebih dahulu bersama pasangan sebelum anda ingin melangkah ke fasa yang seterusnya.
Anda dan pasangan mungkin perlu berjumpa dengan doktor ataupun kaunselor supaya anda faham dan jelas akan risiko yang mungkin akan dihadapi jika anda merancang untuk mempunyai anak.
Penyakit talasemia bukan halangan
Talasemia merupakan sejenis penyakit yang boleh dikawal jika pesakit ataupun ahli keluarga arif dan berpengetahuan tentang penyakit yang dialami.
Walaupun penyakit ini tidak boleh dirawat, anda boleh mengawal penyakit ini supaya anda boleh menjalani kehidupan yang berkualiti.
Pesakit talasemia perlulah mengikuti pelan rawatan sebaik mungkin.
Lakukan transfusi darah mengikut kekerapan yang dicadangkan oleh doktor.
Selain itu, jangan lupa untuk ambil ubat penyingkiran zat besi (iron chelation medicine) ataupun suplemen asid folik.
Paling penting, pesakit perlulah makan makanan yang sihat dan kekal hidrat. Basuh tangan dengan kerap untuk kurangkan risiko jangkitan.
Jika anda menghadapi apa-apa masalah kesihatan, jangan bertangguh untuk berhubung dengan doktor anda.
Hello Health Group tidak menawarkan nasihat perubatan, diagnosis atau rawatan.
Academy of Nutrition and Dietetics. 2016. Is There a Special Diet for thalassemia? Accessed September 9, 2020. https://jandonline.org/article/S2212-2672(16)30326-4/pdf.
Cappellini, Maria-Domenica; Cohen, Alan; Eleftheriou, Androulla; Piga, Antonio, Porter, John; Taher, Ali. 2008. Guidelines for the Clinical Management of Thalassaemia. 2nd Revised edition. Thalassaemia International Federation.
CDC. 2020. What can a person living with thalassemia do to stay healthy? April 15. Accessed September 9, 2020. https://www.cdc.gov/ncbddd/talasemia/living.html.
Children’s Minnesota. n.d. thalassemia AND NUTRITION. Accessed September 9, 2020. https://www.childrensmn.org/educationmaterials/childrensmn/article/16680/talasemia-and-nutrition/.
Familydoctor.org. 2020. What is thalassemia? August 31. Accessed September 9, 2020. https://familydoctor.org/condition/talasemia/.
Kids Health. 2015. Alpha thalassemia. July. Accessed September 9, 2020. https://kidshealth.org/en/parents/talasemias.html.
Sering Penat, Sukar Tidur Malam- Ini TANDA KETARA Anemia, Cepat Jumpa Doktor Jika Anda Alaminya
Anemia Sel Sabit, Penyakit Bahaya Yang Ada Had Umur, Pesakit Boleh Hidup Sampai Usia 40-an?
Ditulis oleh Fatin Zahra Disemak pada 28/09/2020
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.